Diari Oficial de la Generalitat Valenciana


Sumari del DOGV 3266, del 17-06-1998 (1998/4188)

ACORD de 23 d'abril de 1998, de la Comissió Territorial d'Urbanisme de València, relatiu al punt 5 (canvis d'alineacions en el nucli antic) de la modificació de les Normes Subsidiàries de Tuéjar relativa a 9 punts.
----------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3266

Data del DOGV
:   17-06-1998

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1998/4188


Data del document
:   23-04-1998

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

ACORD de 23 d'abril de 1998, de la Comissió Territorial d'Urbanisme de València, relatiu al punt 5 (canvis d'alineacions en el nucli antic) de la modificació de les Normes Subsidiàries de Tuéjar relativa a 9 punts. [1998/4188]
  
Vist l'expedient enviat per l'Ajuntament de Tuéjar referit al punt 5 (canvis d'alineacions en el nucli antic) de la modificació de les Normes Subsidiàries relativa a 9 punts, i de conformitat amb els següents
  
Antecedents de fet
  
Primer
  
El Projecte es va aprovar inicialment mitjançant acord del Ple de l'Ajuntament en sessió celebrada el dia 2 de maig de 1994, i després del pertinent període d'informació pública, en el qual es van presentar 10 al·legacions, es va sotmetre a un nou tràmit d'informació pública, i es va aprovar provisionalment pel mateix òrgan en data 27 de febrer de 1995.
  
Segon
  
El projecte consta de memòria justificativa, plans d'informació i plans d'ordenació.
  
Tercer
  
L'objecte del punt 5 de la modificació, relatiu a canvis d'alineacions en el nucli antic, consisteix en racionalitzar el traçat d'alguns carrers del nucli antic per mitjà de xicotetes correccions i reajustaments d'alineacions. En total es plantegen 26 correccions, que queden reflectides en el pla núm. 7 Definició d'alineacions, rasants i proteccions.
  
Quart
  
El representant de la Direcció General de Patrimoni Artístic de la Conselleria de Cultura en la Comissió Informativa de data 23 de gener de 1996 va emetre informe en el qual s'estimava necessari justificar i documentar les 26 modificacions puntuals d'alineacions (fotografies i planimetria a escala adequada).
  
Cinquè
  
La Comissió Territorial d'Urbanisme de València, en sessió celebrada el dia 31 de gener de 1996, va acordar suspendre l'aprovació definitiva del punt 5 de la modificació de les Normes Subsidiàries de Tuéjar relativa a 9 punts, mentre s'aportara una major justificació i documentació de la proposta.
  
Sisè
  
L'Ajuntament de Tuéjar ha elaborat una documentació complementària relativa al punt 5, en la qual es recull, per a cadascun dels canvis d'alineacions proposat, una justificació i descripció gràfica i fotogràfica de la modificació plantejada.
  
Setè
  
Amb caràcter general, les 26 modificacions puntuals d'alineacions es poden agrupar en els següents apartats:
  
A) Reculades d'alineacions
  
Es tracta d'obligar a determinades reculades en l'alineació d'edificacions existents per tal de facilitar, quan no possibilitar, el trànsit rodat pels vials corresponents. Engloba les modificacions núm. 1, 2, 3, 4, 5, 8, 10, 11, 13, 16, 17 i 21.
  
B) Xamfrans
  
Consisteix en introduir xicotets xamfrans en punts on els cantons dificulten excessivament el trànsit rodat en els vials. Engloba les modificacions núm. 6, 7, 9, 14 i 22.
  
C) Canvis d'ordenació puntuals
  
Es tracta de qüestions específiques derivades de situacions actuals que es pretenen solucionar amb aquesta modificació. Engloba les modificacions núm. 12, 15, 18, 19, 20, 23, 24, 25 i 26.
  
Vuitè
  
En data 25 de març de 1998 es va sol·licitar informe a la Direcció General de Patrimoni Artístic de la Conselleria de Cultura, Educació i Ciència, i es va remetre còpia de la nova documentació enviada per l'ajuntament. Aquest informe no s'ha rebut fins a la data.
  
Novè
  
Tuéjar té normes subsidiàries aprovades definitivament per la Comissió Territorial d'Urbanisme en data 25 d'abril de 1989.
  
Fonaments de dret
  
Primer
  
La tramitació ha estat correcta, d'acord amb el que estableix l'article 38, per remissió de l'article 55.1 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (a partir d'ara LRAU).
  
Segon
  
La documentació està completa, als efectes del compliment del que preceptua l'article 27 de la LRAU.
  
Tercer
  
Amb caràcter general, els canvis d'alineacions exposats plantegen les qüestions següents:
  
· Suposa que nombroses edificacions existents quedaran en situació de fora d'ordenació.
  
· En alguns casos resultarà difícil aconseguir la nova alineació proposada en la modificació, si no es realitzen substitucions d'edificacions, i es produirà l'efecte d'alineacions en dent de serra.
  
· La justificació principal de les modificacions proposades és la resolució del problema del trànsit rodat. Tanmateix, s'ha de considerar que un nucli antic com el de Tuéjar no està pensat per a la circulació rodada, per la qual cosa caldria evitar aquelles modificacions que, per resoldre el trànsit rodat, distorsionaran la trama preexistent.
  
· En tot cas, es tracta de qüestions que afecten l'ordenació detallada del municipi, que és competència del propi Ajuntament de Tuéjar. Llevat que la Conselleria de Cultura manifestara l'afecció a la política autonòmica de conservació del patrimoni cultural -recollida en l'apartat E) de l'article 40 de la LRAU- no existeix una altra comesa pròpia de la política urbanística i territorial de la Generalitat Valenciana segons la qual es puguen formular objeccions a l'aprovació autonòmica definitiva d'aquest pla municipal, segons l'article 40 de la LRAU.
  
Quart
  
Amb data 21 d'abril de 1998 es rep per fax l'informe de la Unitat d'Inspecció del Patrimoni Històric Artístic de la Direcció Territorial de Cultura de València, que indica el següent:
  
S'obliga a determinades reculades en l'alineació de les edificacions existents amb l'única justificació de facilitar o possibilitar el trànsit rodat. Es considera que aquestes noves alineacions proposades són aleatòries i poc justificades mentre no es plantege un estudi global de la xarxa viària en tot el nucli, en què s'establira quines serien les vies principals de circulació, quines les que serien d'accés per a residents únicament o fins i tot les que serien per a vianants, i establir una jerarquia entre elles. I en funció d'això, modificar aquelles alineacions necessàries, i estudiar àmpliament el tema de rasants, ja que s'observa que en molts carrers hi ha 2 rasants distintes, i es produeixen accessos a distints nivells en un mateix carrer.
  
Seria interessant l'estudi de zones globals d'aparcament en determinats punts del nucli. S'evitaria per un costat que els cotxes hagueren d'accedir a llocs difícilment accessibles, i per un altre costat s'alliberaria part de l'espai públic que ara es destina a aparcament.
  
Es pretén introduir xicotets xamfrans en punts on els cantons dificulten excessivament el trànsit rodat. Aquesta proposta es podria globalitzar més i podria ser aplicable a tots els cantons en els quals es considerara necessari.
  
Modificació núm. 12: s'accepta.
  
Modificació núm. 15: no queda suficientment clar quina és la proposta.
  
Modificacions núm. 18 i 19: caldria realitzar un estudi més detallat de l'edificació que hi existirà, no solament l'alineació, ja que la diferència de cotes entre els 2 carrers als qual recaurien produeixen desfases d'altures. Caldria establir el nombre de plantes a edificar respecte de cada carrer, i evitar traslladar el nombre d'altures d'un carrer al de sota sense adequar altures de cornisa en els paraments respectius de cada carrer. Així mateix caldria realitzar un estudi de rasants, ja que la modificació de l'alineació afectaria la futura edificació respecte de l'actual. En cap cas l'ampliació de l'amplària del vial ha de suposar directament l'augment d'altures permeses.
  
Modificació núm. 20: s'accepta. Indicar que el grafisme utilitzat dóna lloc a confusió ja que s'utilitza amb criteri contrari a altres modificacions. El ratllat unes vegades indica requalificació com a vial i altres sembla indicar requalificació com a parcel·la edificable.
  
Modificació núm. 23: s'accepta.
  
Modificació núm. 24: s'accepta.
  
Modificació núm. 25: s'accepta.
  
Modificació núm. 26: s'accepta.
  
3. Conclusions.
  
Des dels aspectes del patrimoni arquitectònic, es considera que hauran de ser tinguts en compte els criteris aportats per a rectificar alineacions des d'una visió global del conjunt, tenint en compte així mateix l'afecció a les edificacions existents."
  
Cinquè
  
La Comissió Territorial d'Urbanisme, a proposta del sotssecretari d'Urbanisme i Ordenació Territorial, és l'òrgan competent per a l'emissió de dictàmens resolutoris sobre l'aprovació definitiva de modificacions de normes subsidiàries de municipis de menys de 50.000 habitants, d'acord amb el que disposen els articles 55.1 i 39 de la LRAU, en relació amb els articles 9.1 i 10.a del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana i l'article 10 del Decret 32/1998, de 31 de març, del Govern Valencià, pel qual s'aprova el Reglament Orgànic i Funcional de la Conselleria d'Obres Públiques, Urbanisme i Transports.
  
En vista del que antecedeix, la Comissió Territorial d'Urbanisme, en sessió celebrada el 23 d'abril de 1998 acorda:
  
Aprovar definitivament les modificacions núm. 6,7,9,12,14, 20, 22, 23,24,25 i 26.
  
Suspendre l'aprovació definitiva de les modificacions núm. 1, 2, 3, 4, 5, 8, 10, 11, 13, 15, 16, 17, 18, 19 i 21, a causa de les deficiències indicades en l'informe de la Conselleria de Cultura, Educació i Ciència.
  
Totes aquestes relatives al punt 5 (canvis d'alineacions en el nucli antic) de la modificació de les Normes Subsidiàries de Tuéjar relativa a 9 punts.
  
L'Ajuntament de Tuéjar haurà de notificar el contingut d'aquest acord a tots els particulars interessats en l'expedient de referència.
  
Contra aquesta resolució, que no posa fi a la via administrativa, es podrà interposar recurs ordinari davant el conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir de la data d'aquesta publicació.
  
Tot això, sense perjudici que puga exercitar qualsevol altre recurs que estime oportú.
  
València, 23 d'abril de 1998.- El secretari de la Comissió Territorial d'Urbanisme: José Manuel Palau Navarro.